title: Регламент за изпълнение (ЕС) № 705/2014 на Комисията от 25 юни 2014 година за определяне на вносното мито, приложимо за натрошен ориз

text:
               26.6.2014

               BG

               Официален вестник на Европейския съюз

               L 186/53

         РЕГЛАМЕНТ ЗА ИЗПЪЛНЕНИЕ (ЕС) № 705/2014 НА КОМИСИЯТА
   от 25 юни 2014 година
   за определяне на вносното мито, приложимо за натрошен ориз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 183, буква а) от него,
   като има предвид, че:

               (1)

               Съгласно Споразумението между Европейския съюз и Тайланд (2) по отношение на ориза, прието с Решение 2005/953/ЕО на Съвета (3), Съюзът трябва да прилага вносно мито за натрошения ориз в размер на 65 EUR на тон.

               (2)

               За целите на изпълнението на Споразумението между Съюза и Тайланд, с член 140 от Регламент (ЕО) № 1234/2007 на Съвета (4) вносното мито за натрошен ориз бе определено на 65 EUR за тон.

               (3)

               Регламент (ЕС) № 1308/2013, с който се отменя и заменя Регламент (ЕО) № 1234/2007, не съдържа сходна на член 140 от Регламент (ЕО) № 1234/2007 разпоредба. Що се отнася до вносните мита, с член 183 от Регламент (ЕС) № 1308/2013 Комисията се оправомощава да приема актове за изпълнение за определяне на равнището на приложимото вносно мито в съответствие с правилата, съдържащи се, inter alia, в международно споразумение, сключено в съответствие с Договора за функционирането на Европейския съюз.

               (4)

               С цел да се осигури непрекъснатост при спазването на Споразумението между Съюза и Тайланд следва да бъде определено вносното мито, приложимо за натрошен ориз,

         ПРИЕ НАСТОЯЩИЯ РЕГЛАМЕНТ:
   Член 1
   Независимо от ставката на вносното мито, определена в Общата митническа тарифа, вносното мито за натрошен ориз, класиран в код по КН 1006 40 00, е в размер на 65 EUR на тон.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юни 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  Споразумение под формата на размяна на писма между Европейската общност и Тайланд в съответствие с член XXVIII от ГАТТ, 1994 година, свързан с промяната в концесиите по отношение на ориза, предвиден в Списък СХL на ЕО, приложен към ГАТТ, 1994 година (ОВ L 346, 29.12.2005 г., стр. 26).

      (3)  Решение 2005/953/ЕО на Съвета от 20 декември 2005 г. относно сключването на Споразумение под формата на размяна на писма между Европейската общност и Тайланд в изпълнение на член XXVIII от ГАТТ, 1994 година във връзка с промяна в отстъпките по отношение на ориза, предвидени в списък СХL, приложена към ГАТТ, 1994 година (ОВ L 346, 29.12.2005 г., стр. 24).

      (4)  Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (ОВ L 299, 16.11.2007 г., стр. 1).


title: Регламент за изпълнение (ЕС) № 895/2011 на Комисията от 22 август 2011 година за одобрение на промени, които не са минимални, в спецификацията на название, вписано в Регистъра на защитените наименования за произход и на защитените географски указания [Pimiento Asado del Bierzo (ЗГУ)]

text:
               8.9.2011

               BG

               Официален вестник на Европейския съюз

               L 231/5

         РЕГЛАМЕНТ ЗА ИЗПЪЛНЕНИЕ (ЕС) № 895/2011 НА КОМИСИЯТА
   от 22 август 2011 година
   за одобрение на промени, които не са минимални, в спецификацията на название, вписано в Регистъра на защитените наименования за произход и на защитените географски указания [Pimiento Asado del Bierzo (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Испания за одобрение на промяна на елементите в спецификацията на защитеното географско указание „Pimiento Asado del Bierzo“, регистрирано по силата на Регламент (ЕО) № 2400/96 на Комисията (2), изменен с Регламент (ЕО) № 417/2006 (3).

               (2)

               Тъй като по смисъла на член 9 от Регламент (ЕО) № 510/2006 въпросните промени не са минимални, Комисията публикува в Официален вестник на Европейския съюз
                   (4) заявката за промени в съответствие с член 6, параграф 2, първа алинея от горепосочения регламент. Комисията не получи нито едно възражение по член 7 от Регламент (ЕО) № 510/2006 и следователно промените трябва да бъдат одобрени,

         ПРИЕ НАСТОЯЩИЯ РЕГЛАМЕНТ:
   Член 1
   Одобряват се публикуваните в Официален вестник на Европейския съюз промени в спецификацията, свързана с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 август 2011 година.

            За Комисията, от името на председателя,
         Cecilia MALMSTRÖM

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 327, 18.12.1996 г., стр. 11.

      (3)  ОВ L 72, 11.3.2006 г., стр. 8.

      (4)  ОВ С 321, 26.11.2010 г., стр. 18.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.6.   Плодове, зеленчуци и зърнени култури, пресни или преработени

      ИСПАНИЯ
      Pimiento Asado del Bierzo (ЗГУ)


title: Регламент за изпълнение (ЕС) № 411/2012 на Комисията от 14 май 2012 година за установяване на стандартни стойности при внос с цел определяне на входната цена на някои плодове и зеленчуци

text:
               15.5.2012

               BG

               Официален вестник на Европейския съюз

               L 126/6

         РЕГЛАМЕНТ ЗА ИЗПЪЛНЕНИЕ (ЕС) № 411/2012 НА КОМИСИЯТА
   от 14 май 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 май 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1236/2011 на Комисията от 29 ноември 2011 година за изменение на Регламент (ЕО) № 1828/2006 по отношение на инвестициите посредством инструменти за финансов инженеринг

text:
               30.11.2011

               BG

               Официален вестник на Европейския съюз

               L 317/24

         РЕГЛАМЕНТ ЗА ИЗПЪЛНЕНИЕ (ЕС) № 1236/2011 НА КОМИСИЯТА
   от 29 ноември 2011 година
   за изменение на Регламент (ЕО) № 1828/2006 по отношение на инвестициите посредством инструменти за финансов инженеринг
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1083/2006 на Съвета от 11 юли 2006 г. за определяне на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999 (1), и по-специално член 44, трета алинея от него,
   като има предвид, че:

               (1)

               Въздействието на икономическата криза се усеща в Съюза повече от всякога и поради това са необходими нови усилия за постигане на устойчив растеж и устойчива заетост.

               (2)

               Инвестициите в предприятията допринасят за насърчаване на икономическия растеж, за укрепване на конкурентоспособността и за създаване на работни места.

               (3)

               Необходимо е да се разшири наборът от мерки в подкрепа на предприятията. Подобни мерки следва да позволят по-широк достъп на предприятията до инвестиции посредством инструментите за финансов инженеринг, попадащи в обхвата на член 43, параграф 1, буква а) от Регламент (ЕО) № 1828/2006 на Комисията от 8 декември 2006 година за определяне на правила за прилагането на Регламент (ЕО) № 1083/2006 на Съвета за определянето на общи разпоредби за Европейския фонд за регионално развитие, Европейския социален фонд и Кохезионния фонд и на Регламент (ЕО) № 1080/2006 на Европейския парламент и на Съвета относно Европейския фонд за регионално развитие (2), и то не само за предприятията, които са на етап създаване, на ранен етап от своето развитие или в процес на разрастване.

               (4)

               Такива инвестиции следва да се правят само в дейности, които управляващите инструментите за финансов инженеринг считат за потенциално жизнеспособни от икономическа гледна точка, и следователно е необходимо да бъдат ограничени до ситуациите, при които липсата на ликвидност във финансовия сектор представлява заплаха за продължаване на стопанската дейност на икономически жизнеспособните предприятия.

               (5)

               Подобни мерки следва да се прилагат само по отношение на възвръщаеми инвестиции, или гаранции във връзка с възвръщаеми инвестиции, направени/предоставени след влизането в сила на настоящия регламент, като част от инвестиционна стратегия, предвидена в съответните споразумения за финансиране. Що се отнася до споразуменията за финансиране, сключени преди влизането в сила на настоящия регламент, следва да се предвидят преходни разпоредби, изискващи съответно адаптиране на инвестиционната стратегия.

               (6)

               След гласуването координационният комитет на фондовете не е представил становище относно мерките, предвидени в настоящия регламент,

         ПРИЕ НАСТОЯЩИЯ РЕГЛАМЕНТ:
   Член 1
   Член 45 от Регламент (ЕО) № 1828/2006 се заменя със следното:

      „Член 45
      Допълнителни разпоредби, приложими по отношение на инструментите за финансов инженеринг за предприятията
      Инструментите за финансов инженеринг за предприятия, посочени в член 43, параграф 1, буква а), инвестират само в дейности, които управляващите инструментите за финансов инженеринг считат за потенциално жизнеспособни от икономическа гледна точка.
      Съответните инструменти не следва да инвестират в предприятия в затруднено положение, по смисъла на насоките на Общността по въпроса за държавните помощи по отношение на спасяването и преструктурирането на предприятия в затруднено положение (3), считано от 10 октомври 2004 г.

   Член 2
   Споразуменията за финансиране, сключени преди 1 декември 2011 г. могат да бъдат изменяни с цел включване на нови възвръщаеми инвестиции или нови гаранции във връзка с възвръщаеми инвестиции в съответствие с член 45 от Регламент (ЕО) № 1828/2006. Тези изменения включват адаптираната инвестиционна стратегия по член 43, параграф 3, буква а) от посочения регламент.
   Член 3
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 ноември 2011 година.

            За Комисията

            Председател

         José Manuel BARROSO

      (1)  ОВ L 210, 31.7.2006 г., стр. 25.

      (2)  ОВ L 371, 27.12.2006 г., стр. 1.

      (3)  ОВ C 244, 1.10.2004 г., стр. 2.“


title: Регламент за изпълнение (ЕС) № 973/2013 на Комисията от 10 октомври 2013 година за одобрение на несъществено изменение в спецификацията на название, вписано в регистъра на защитените наименования за произход и на защитените географски указания (Nürnberger Bratwürste/Nürnberger Rostbratwürste (ЗГУ)

text:
               12.10.2013

               BG

               Официален вестник на Европейския съюз

               L 272/5

         РЕГЛАМЕНТ ЗА ИЗПЪЛНЕНИЕ (ЕС) № 973/2013 НА КОМИСИЯТА
   от 10 октомври 2013 година
   за одобрение на несъществено изменение в спецификацията на название, вписано в регистъра на защитените наименования за произход и на защитените географски указания (Nürnberger Bratwürste/Nürnberger Rostbratwürste (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, второто изречение от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Германия за одобрение на изменение в спецификацията на защитеното географско указание „Nürnberger Bratwürste“/„Nürnberger Rostbratwürste“, регистрирано по силата на Регламент (ЕО) № 1257/2003 на Комисията (2).

               (2)

               Заявлението се отнася до изменение на описанието на продукта.

               (3)

               Комисията разгледа съответното изменение и стигна до заключението, че то е обосновано. Тъй като изменението е несъществено, Комисията може да го одобри, без да прибягва до процедурата, предвидена в членове 50—52 от Регламент (ЕС) № 1151/2012,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Nürnberger Bratwürste“/„Nürnberger Rostbratwürste“ се изменя в съответствие с приложение I към настоящия регламент.
   Член 2
   Консолидираният единен документ, в който се посочват основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 октомври 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 177, 16.7.2003 г., стр. 3.

      ПРИЛОЖЕНИЕ I
      Одобрява се следното изменение в спецификацията на защитеното географско указание „Nürnberger Bratwürste“/„Nürnberger Rostbratwürste“:
      Към описанието на състава след „грубо почистено от тлъстините свинско месо“ се добавя следният текст: тлъсто месо, по-специално свински гърди, гръдна сланина, бузи, сланина към бузите, гръб и гръбна сланина.

                  1.

                  Необходимостта от изменение възникна в резултат на новите правила, свързани с етикетирането на съставките на хранителните продукти (декларация за количествено обявяване на хранителните съставки — QUID), въведени с Директива 2001/101/ЕО на Комисията от 26 ноември 2001 г. за изменение на Директивата за етикетирането — Директива 2000/13/ЕО на Европейския парламент и на Съвета. Приложение I към Директивата за етикетирането вече гласи, че дадена съставка може да бъде означена като „… месо“ само ако в нея не е надвишено определено съдържание на мазнини и съединителна тъкан. За свинското месо съдържанието на мазнини не може да надвишава 30 %, а съдържанието на съединителна тъкан — 25 %. Съставка, в която тази гранична стойност е надвишена, трябва да бъде означена например като „тлъсто месо“.
                  В рецептата за „Nürnberger Bratwürste“/„Nürnberger Rostbratwürste“ се разрешава съдържание на мазнини над 30 %. В спецификацията се предвиждаше само „грубо почистено от тлъстините свинско месо“. Съгласно изискването на QUID по-високото съдържание на мазнини трябва вече да бъде обозначено върху опаковката в съответствие с раздел 3, параграф 1, точка 3 от Наредбата за етикетиране на хранителните продукти [Lebensmittel-Kennzeichnungsverordnung (LMKV)]. Това изменение на LMKV в съответствие с Директивата не е включено досега в рецептата или спецификацията на „Nürnberger Bratwürste“/„Nürnberger Rostbratwürste“. Следователно рецептата и спецификацията трябва да бъдат изменени, за да бъде приведен продуктът в съответствие с новите изисквания за етикетиране.
                  Асоциацията за защита на „Nürnberger Bratwürste“ (Schutzverband Nürnberger Bratwürste) се съгласи да преразгледа рецептата и да започне процедурата по изменение на спецификацията в съответствие с Регламент (ЕО) № 1257/2003 (референтен номер DPMA 398 99 002.6) на 28 септември 2006 г.

                  2.

                  „Nürnberger Bratwürste“/„Nürnberger Rostbratwürste“ традиционно се произвеждат с гърди, гръдна сланина, бузи, сланина към бузите, гръб или гръбна сланина според достигналата до наши дни рецепта. На тези съставки се дължат до голяма степен консистенцията и хомогенността на наденицата. Без тези съставки продуктът от мляно месо би изсъхнал значително по време на пържене и би се разпаднал. На тлъстото месо се дължи също до голяма степен ароматът, който се усилва от пикантните нотки, идващи от специфичните подправки, характерни за „Nürnberger Bratwürste“/„Nürnberger Rostbratwürste“.
                  По-подробният списък има за цел да уточни съставките. Липсва общо разбиране на термина „грубо почистено от тлъстините свинско месо“ сред германските експерти в тази област. Някои от тях смятат, че „грубо почистеното от тлъстините свинско месо“ не включва тлъсто месо. Това би означавало, че спецификацията на „Nürnberger Bratwürste“/„Nürnberger Rostbratwürste“ е била непълна от самото начало. Това се потвърждава при справка с определението, съдържащо се в Насоките относно немския Регистър на храните, където термините „grob entfettetes Schweinefleisch“ („грубо почистено от тлъстините свинско месо“) и „Speck“ (тлъсто месо) са определени поотделно.
                  Този пункт от насоките е необясним дори за надзорните органи. Инспекционната служба за Северна Бавария (Landesuntersuchungsanstalt Nordbayern) също е участвала в подготовката на първоначалната спецификация и, при цялата ѝ запознатост със съставките, не е сметнала за необходимо да доуточни компонентите въпреки описаната по-горе ситуация. Всички участващи страни съвсем естествено са допуснали, че грубо почистеното от тлъстините свинско месо би могло да включва и малко тлъсто месо. В противен случай с рецептата не би могло да се постигне съдържание на мазнини, достигащо до 35 %. Такъв процентен дял може да се постигне само ако грубо почистеното от тлъстините свинско месо включва малко гърди, гръдна сланина, бузи, сланина към бузите, гръб или гръбна сланина.
                  Процентният дял на тлъстото месо в рецептата е ограничен първо от 35-процентната граница, която се прилага за съдържанието на мазнини. На второ място той е ограничен в резултат на разпоредбата, която предвижда, че месният протеин без колаген (MPFCP) трябва да е не по-малко от 12 %. Тъй като средното съдържание на MPFCP в тлъстото месо е едва 8 %, по-високото съдържание на MPFCP в крайния продукт, което трябва да е най-малко 12 %, може да се постигне само в съчетание с особено висококачествено нетлъсто месо със съдържание на MPFCP доста над 12 %. Следователно посочването на минималното съдържание на MPFCP в рецептата ограничава съдържанието на тлъсто месо. Ето защо определението на използвания в рецептата термин „грубо почистено от тлъстините свинско месо“ не може да се тълкува от гледна точка на насоките. От самата рецепта е очевидно, че терминът в нея е използван в друг смисъл, различен от този в насоките.
                  Освен това насоките нямат задължителен характер. Признато е, че насоките не отразяват мненията на потребителите или на специалистите в тази област, тъй като техните мнения не са търсени при изготвянето на насоките. Насоките отразяват по-скоро гледните точки на някои заинтересовани страни. Всъщност насоките се отклоняват значително от традиционните практики на производство. Това е било ясно още при изготвянето на спецификацията на „Nürnberger Bratwürste ЗГУ“/„Nürnberger Rostbratwürste ЗГУ“, тъй като съставът на описаните там „Nürnberger Bratwürste“/„Nürnberger Rostbratwürste“ се различава значително от действително използваната местна рецепта. Вследствие на това насоките са били изменени след процедурата по регистрация. Традиционните практики, прилагани при производството на „Nürnberger Bratwürste“/„Nürnberger Rostbratwürste“, следва да бъдат отправна точка и за определението на съставката „грубо почистено от тлъстините свинско месо“, както се използва в рецептата. В нея съставките „гърди, гръдна сланина, бузи, сланина към бузите, гръб или гръбна сланина“ са традиционно използвани. С цел по-голяма яснота за всички страни съставките „тлъсто месо, по-специално свински гърди, гръдна сланина, бузи, сланина към бузите, гръб и гръбна сланина“ ще бъдат вече изрично посочени в рецептата.

      ПРИЛОЖЕНИЕ II

         Консолидиран единен документ

      Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1)

         „NÜRNBERGER BRATWÜRSTE“/„NÜRNBERGER ROSTBRATWÜRSTE“

      ЕО №: DE-PGI-0105-0184-28.09.2010

         ЗГУ (X) ЗНП ()

      1.   Наименование

      „Nürnberger Bratwürste“/„Nürnberger Rostbratwürste“
      2.   Държава членка или трета държава

      Германия
      3.   Описание на земеделския продукт или храна

      3.1.   Вид продукт

                  Клас 1.2.

                  Месни продукти (варени, осолени, пушени и др.)

            3.2.   Описание на продукта, за който се отнася наименованието от точка 1

      Наденица за пържене и скара, с дължина 7—9 cm, в тясна обвивка от овче черво, средно едро раздробена; единично тегло в сурово състояние: около 20—25 g.
      Състав:
      грубо почистено от тлъстините свинско месо, тлъсто месо, по-специално свински гърди, гръдна сланина, бузи, сланина към бузите, гръб и гръбна сланина, без пълнители, без сушене (с изключение на пушените наденици за пържене и скара), сместа от подправки варира в зависимост от традиционната рецепта, като особено характерно е използването на майоран; трябва да съдържа не по-малко от 12 % месен протеин без колаген и да има абсолютно съдържание на мазнини не повече от 35 %; процентният дял на месния протеин без колаген в месния протеин е не по-малко от 75 % об. (хистометрично) и не по-малко от 80 % (химично).
      3.3.   Суровини (само за преработени продукти)

      Тлъсто месо, по-специално свински гърди, гръдна сланина, бузи, сланина към бузите, гръб и гръбна сланина; съдържанието на мазнини в крайния продукт е ограничено до 35 %, съдържанието на месен протеин без колаген (MPFCP) трябва да е не по-малко от 12 %; смес от подправки, особено майоран; обвивки от овчи черва.
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Всички етапи от производството на „Nürnberger Bratwürste“/„Nürnberger Rostbratwürste“ се извършват в определения географски район. Тези етапи са, както следва:

                  —

                  раздробяване на месото чрез едро или фино смилане,

                  —

                  омесване на раздробеното месо и смесване с подправки до получаването на смес за пълнене,

                  —

                  пълнене на сместа в обвивките от овчи черва.

            3.6.   Специфични правила за рязане, настъргване, опаковане и др.

      —
      3.7.   Специфични правила за етикетиране

      —
      4.   Кратко определение на географския район

      Територията на град Нюрнберг.
      5.   Връзка с географския район

      5.1.   Специфична характеристика на географския район

      Производството на наденица за пържене и скара (Bratwürste) в Нюрнберг има вековна традиция, която доказано води началото си от 1313 г. Типичното намаляване на дължината и теглото на „Nürnberger Bratwürste“/„Nürnberger Rostbratwürste“ датира поне от 1573 г. Благодарение на местоположението си там, където се пресичат два важни търговски пътя, град Нюрнберг отдавна е разполагал с необходимите източни подправки за производство на наденици.
      Настоящата традиция в производството на Bratwurst в Нюрнберг има славно минало. „Nürnberger Bratwürste“/„Nürnberger Rostbratwürste“ са били например високо ценени от Гьоте и Жан Пол. Гостилницата Bratwurst-Glöcklein, разположена в района на църквата „Св. Себалд“, е една от най-известните гостилници в Германия през ХIХ в.; тя е била отворена не само за аристократи и плутократи, но е била и важна спирка за всеки гост на града.
      5.2.   Специфична характеристика на продукта

      „Nürnberger Bratwürste“/„Nürnberger Rostbratwürste“ се характеризират с необичайната си малка форма и нотките на майоран. Надениците отговарят на отдавна контролиран висок стандарт за качество, известни са далеч извън района на Нюрнберг и са високо ценени от потребителите.
      Свидетелство за това е фактът, че в наши дни стандартната програма за разглеждане на града включва дегустация на „Nürnberger Bratwürste“/„Nürnberger Rostbratwürste“ в някое от многото заведения — „Bratwurstküchen“ или „Wurstbratereien“, в които се приготвят наденички в центъра на град Нюрнберг.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Вековната традиция в производството на наденица за пържене и скара (Bratwürste) в Нюрнберг, отдавна контролираният висок стандарт за качество и необичайната малка форма са направили „Nürnberger Bratwürste“/„Nürnberger Rostbratwürste“ известни и високо ценени в цяла Германия и по света.
      Специалитетът се е появил в едновремешния свободен имперски град Нюрнберг в резултат на географското местоположение на града като главна пресечна точка на пътищата на търговските потоци и подправките от Източна Азия, по които се внасяли подправки като майоран, индийско орехче и черен пипер. Възможността за производство е обусловена на първо място от наличието на тези подправки, дошли от Азия. Тъй като град Нюрнберг участвал активно в търговията с далечни страни и имал редица изтънчени модерни традиции, в него са се произвеждали все по-малки, по-фини и по-добре овкусени наденички, които с течение на времето се превърнали в прочутите „Nürnberger Bratwürste“.
      За разлика от провинциалните райони, градът още от самото начало обръщал по-голямо внимание на качеството. Докато на други места се давал превес на количеството, производството в Нюрнберг се основавало на принципа за превес на качеството над количеството и именно това довело до малкия размер на наденичките.
      Спазването на рецептата и качеството датират от времето на правилата за контрол, приети от градския съвет на Нюрнберг. Нюрнберг може с право да претендира, че има най-старата схема за контрол на храните — тя се споменава в наказателния кодекс, датиращ от годината 1300.
      С публикуването на рецептата, упражняването на строг контрол и ограничаването на производството до територията на града Нюрнберг е гарантирал запазването на характерните качества на наденицата като географско означение на нейния произход.
      Следователно връзката с географския район се е основавала първоначално на географското местоположение като главна пресечна точка на пътищата на търговските потоци и подправките, а също и на ранното въвеждане на контрола върху храните. Така географското местоположение и контролът върху храните, както и свързаната с това защита на рецептата са довели до специфичното качество на наденичките. С широката си търговска мрежа по целия свят свободният имперски град е направил специалитета много известен още от Средновековието. В наши дни връзката се основава на високата репутация на този специалитет, който чрез запазените и до днес традиции се цени в целия свят.

         Препратка към публикуваната спецификация

      (член 5, параграф 7 от Регламент (ЕО) № 510/2006)
      Markenblatt (регистър на марките), том 44 от 2.11.2007 г., част 7a-bb, стр. 20269.
      https://register.dpma.de/DPMAregister/geo/detail.pdfdownload/142

         (1)  ОВ L 93, 31.3.2006 г., стp. 12. Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стp. 1).


title: Регламент за изпълнение (ЕС) № 1243/2013 на Комисията от 28 ноември 2013 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и на защитените географски указания [Dinde de Bresse (ЗНП)]

text:
               4.12.2013

               BG

               Официален вестник на Европейския съюз

               L 323/7

         РЕГЛАМЕНТ ЗА ИЗПЪЛНЕНИЕ (ЕС) № 1243/2013 НА КОМИСИЯТА
   от 28 ноември 2013 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и на защитените географски указания [Dinde de Bresse (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на промените на елементите в спецификацията на защитеното наименование за произход „Dinde de Bresse“, регистрирано по силата на Регламент (ЕО) № 1107/96 на Комисията (2), изменен на 14 май 2003 г. с Регламент (ЕО) № 828/2003 на Комисията (3).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).

               (3)

               Тъй като в Комисията не са постъпили никакви възражения съгласно член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент наименование.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 148, 21.6.1996 г., стр. 1.

      (3)  ОВ L 120, 15.5.2003 г., стр. 3.

      (4)  ОВ C 157, 6.4.2013 г., стр. 4.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.1.   Прясно месо (и карантия)

      ФРАНЦИЯ
      Dinde de Bresse (ЗНП)


title: Регламент за изпълнение (ЕС) 2016/1442 на Съвета от 31 август 2016 година за прилагане на член 17, параграфи 1 и 3 от Регламент (ЕС) № 224/2014 относно ограничителни мерки с оглед на положението в Централноафриканската република

text:
               1.9.2016

               BG

               Официален вестник на Европейския съюз

               L 235/1

         РЕГЛАМЕНТ ЗА ИЗПЪЛНЕНИЕ (ЕС) 2016/1442 НА СЪВЕТА
   от 31 август 2016 година
   за прилагане на член 17, параграфи 1 и 3 от Регламент (ЕС) № 224/2014 относно ограничителни мерки с оглед на положението в Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграфи 1 и 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 март 2014 г. Съветът прие Регламент (ЕС) № 224/2014.

               (2)

               На 23 август 2016 г. комитетът към Съвета за сигурност на ООН, създаден съгласно Резолюция 2127 (2013) на Съвета за сигурност на ООН, добави две лица към списъка на лицата и образуванията, подлежащи на ограничителни мерки, както и актуализира информацията по отношение на едно лице, подлежащо на ограничителни мерки].

               (3)

               Поради това приложение I към Регламент (ЕС) № 224/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 224/2014 се изменя съгласно предвиденото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 август 2016 година.

            За Съвета

            Председател

         M. LAJČÁK

      (1)  ОВ L 70, 11.3.2014 г., стр. 1.

      ПРИЛОЖЕНИЕ

                  I

                  В приложение I към Регламент (ЕС) № 224/2014 се добавят следните вписвания:
                  А.   Лица

                                    „10.

                                 Ali KONY (други имена: а) Ali Lalobo б) Ali Mohammad Labolo в) Ali Mohammed г) Ali Mohammed Lalobo д) Ali Mohammed Kony е) Ali Mohammed Labola ж) Ali Mohammed Salongo з) Ali Bashir Lalobo и) Ali Lalobo Bashir й) Otim Kapere к) Bashir л) Caesar м) One-P н) 1-P

                                    Длъжност: Заместник, Божия армия за съпротива

                                    Дата на раждане: а) 1994 г. б) 1993 г. в) 1995 г. г) 1992 г.

                                    Адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен).

                                    Дата на включване в списъка:23 август 2016 г.

                                    Друга информация:

                                 Ali Kony е заместник в Божията армия за съпротива (CFe.002), посочено в списъка образувание, и син на лидера на Божията армия за съпротива Joseph Kony (CFi.009), посочено в списъка физическо лице. Ali е включен в йерархията на управлението на Божията армия за съпротива през 2010 г. Той е част от група от висши офицери на Божията армия за съпротива, които са в базата заедно с Joseph Kony.

                                    Сведения от описателното обобщение на основанията за включване в списъка, предоставено от Комитета по санкциите:

                                 Ali Kony е включен в списъка на 23 август 2016 г. съгласно параграфи 12 и 13, букви г) и ж) от Резолюция 2262 (2016) за „участие или подпомагане на действия, които подкопават мира, стабилността или сигурността на ЦАР.“„оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;“„са лидери на образувание, което Комисията е посочила съгласно параграфи 36 или 37 от Резолюция 2134 (2014) или настоящата резолюция или са оказвали подкрепа или са действали в полза, от името или под ръководството на лице или образувание, което Комисията е посочила съгласно параграфи 36 или 37 от Резолюция 2134 (2014) или настоящата резолюция, или образувание, притежавано или контролирано от включено в списъка лице или образувание.“
                                 Ali Kony се разглежда като потенциален наследник на Joseph Kony като лидер на Божията армия за съпротива. Ali участва все повече в оперативното планиране на Божията армия за съпротива и се разглежда като лице за достъп до Joseph Kony. Ali също е офицер от разузнаването на Божията армия за съпротива и командва до 10 подчинени.
                                 И Ali, и неговият брат Salim Kony отговарят за налагането на дисциплина в рамките на Божията армия за съпротива. И двамата братя са познати като част от вътрешния ръководителски кръг на Joseph Kony, който отговаря за изпълнението на заповедите на Kony. Двамата са вземали дисциплинарни решения за наказание или убийства на членове на Божията армия за съпротива, които не са се подчинили на правилата на Божията армия за съпротива. Въз основа на заповеди от Joseph Kony, Salim и Ali участват в трафик на слонова кост от националния парк Garamba в северната част на Демократична република Конго през Централноафриканската република (ЦАР) до оспорвания регион Kafia Kingi с цел продажба или търговия с местни търговци.
                                 Ali Kony отговаря за договарянето на цената на слоновата кост и натуралната размяна на слоновата кост с търговците. Ali се среща веднъж или два пъти месечно с търговците, за да договаря цената на слоновата кост на Божията армия за съпротива в щатски долари или судански лири, или за размяна срещу оръжия, амуниции и храна. Joseph Kony е наредил на Ali да използва най-големите бивни за закупуването на противопехотни мини, с които да се минира периметърът около лагера Kony. През юли 2014 г. Ali Kony е ръководил операция за преместването на 52 единици слонова кост за доставка на Joseph Kony и с крайна цел продажба.
                                 През април 2015 г. Salim напуска Kafia Kingi, за да получи пратка от бивни. През май Salim участва в транспорта на двадесет единици слонова кост от Демократична република Конго към Kafia Kingi. По същото време Ali се е срещнал с търговците, за да закупи провизии и да планира бъдеща среща за сключване на допълнителни сделки, и за да договори условията за закупуване от името на Божията армия за съпротива на предполагаемата слонова кост, ескортирана от Salim.

                                    Свързани лица и образувания, включени в списъка:

                                             Joseph Kony, включен в списъка на 7 март 2016 г.

                                             Salim Kony, включен в списъка на 23 август 2016 г.

                                             Божия армия за съпротива, включена в списъка на 7 март 2016 г.

                                    11.

                                 Salim KONY (други имена: а) Salim Saleh Kony б) Salim Saleh в) Salim Ogaro г) Okolu Salim д) Salim Saleh Obol Ogaro е) Simon Salim Obol)

                                    Длъжност: Заместник, Божия армия за съпротива

                                    Дата на раждане: а) 1992 г. б) 1991 г. в) 1993 г.

                                    Адрес: а) Kafia Kingi (територия на границата между Судан и Южен Судан, чийто окончателен статут все още предстои да бъде определен) б) Централноафриканска република

                                    Дата на включване в списъка:23 август 2016 г.

                                    Друга информация:

                                 Salim Kony е заместник в Божията армия за съпротива (CFe.002), посочено в списъка образувание, и син на лидера на Божията армия за съпротива Joseph Kony (CFi.009), посочено в списъка физическо лице. Salim е включен в йерархията на управлението на Божията армия за съпротива през 2010 г. Той е част от група от висши офицери на Божията армия за съпротива, които са в базата заедно с Joseph Kony.

                                    Сведения от описателното обобщение на основанията за включване в списъка, предоставено от Комитета по санкциите:

                                 Salim Kony е включен в списъка на 23 август 2016 г. съгласно параграфи 12 и 13, букви г) и ж) от Резолюция 2262 (2016) за „участие или подпомагане на действия, които подкопават мира, стабилността или сигурността на ЦАР.“„оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;“„са лидери на образувание, което Комисията е посочила съгласно параграфи 36 или 37 от Резолюция 2134 (2014) или настоящата резолюция или са оказвали подкрепа или са действали в полза, от името или под ръководството на лице или образувание, което Комисията е посочила съгласно параграфи 36 или 37 от Резолюция 2134 (2014) или настоящата резолюция, или образувание, притежавано или контролирано от включено в списъка лице или образувание.“
                                 Salim Kony е главнокомандващ на „полевия щаб“ на Божията армия за съпротива, като от най-ранна възраст планира съвместно с Joseph Kony атаките и мерките за защита на Божията армия за съпротива. Преди Salim е водил група, която осигурява охрана на Joseph Kony. Напоследък Joseph Kony е поверил на Salim управлението на финансовите и логистичните мрежи на Божията армия за съпротива.
                                 И Salim, и неговият брат Ali Kony отговарят за налагането на дисциплина в рамките на Божията армия за съпротива. И двамата братя са познати като членове на вътрешния ръководителски кръг на Joseph Kony, които отговарят за изпълнението на заповедите на Joseph Kony. Двамата са вземали дисциплинарни решения за наказание или убийства на членове на Божията армия за съпротива, които не са се подчинили на правилата на Божията армия за съпротива. По получени данни Salim е убивал членове на Божията армия за съпротива, които са възнамерявали да дезертират, като е докладвал на Joseph Kony дейности на групата на Божията армия за съпротива и отделни нейни членове.
                                 Въз основа на заповеди от Joseph Kony, Salim и Ali участват в трафик на слонова кост от националния парк Garamba в северната част на Демократична република Конго през Централноафриканската република (ЦАР) до оспорвания регион Kafia Kingi с цел продажба или търговия с местни търговци.
                                 Salim често се разгръща на границата на ЦАР с приблизително дванадесет бойци, за да пресрещнат и ескортират други групи от Божията армия за съпротива, които пренасят слонова кост на север от Garamba. През април 2015 г. Salim напуска Kafia Kingi, за да получи пратка от бивни. През май Salim участва в транспорта на двадесет единици слонова кост от Демократична република Конго към Kafia Kingi.
                                 Пред това, през юни 2014 г., Salim преминава в Демократична република Конго с група бойци на Божията армия за съпротива, за да бракониерстват слонове в Garamba. Joseph Kony също е възлагал задача на Salim да ескортира двама командири от Божията армия за съпротива до Garamba, за да разкрият скривалища за слонова кост, която е била скрита там години преди това. През юли 2014 г. Salim се среща с втора група от Божията армия за съпротива, за да транспортира слоновата кост — общо 52 единици — до Kafia Kingi. Salim е отговарял за поддържане на отчетността на слоновата кост пред Joseph Kony и за предаване на информация относно сделки със слонова кост до групи на Божията армия за съпротива.

                                    Свързани лица и образувания, включени в списъка:

                                             Joseph Kony, включен в списъка на 7 март 2016 г.

                                             Ali Kony, включен в списъка на 23 август 2016 г.

                                             Божия армия за съпротива, включена в списъка на 7 март 2016 г.“

                  II

                  В графата „Друга информация“ относно вписването на Oumar Younous Abdoulay, номер на вписването 6 в приложение I към Регламент (ЕС) № 224/2014, се добавя следната информация:
                  „По получени данни починал на 11 октомври 2015 г.“


title: Регламент за изпълнение (ЕС) 2016/2141 на Комисията от 6 декември 2016 година за изменение на Регламент (ЕО) № 1238/95 по отношение на размера на годишната такса и на таксите за проверка, които се плащат на Службата на Общността за сортовете растения

text:
                  7.12.2016

                  BG

                  Официален вестник на Европейския съюз

                  L 332/13

            РЕГЛАМЕНТ ЗА ИЗПЪЛНЕНИЕ (ЕС) 2016/2141 НА КОМИСИЯТА
      от 6 декември 2016 година
      за изменение на Регламент (ЕО) № 1238/95 по отношение на размера на годишната такса и на таксите за проверка, които се плащат на Службата на Общността за сортовете растения
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 113 от него,
      след като се консултира с административния съвет на Службата на Общността за сортовете растения,
      като има предвид, че:

                  (1)

                  В член 9, параграф 1 от Регламент (ЕО) № 1238/95 на Комисията (2) е определен размерът на таксата, която се плаща на Службата на Общността за сортовете растения („Службата“) за всяка година от срока на валидност на правната закрила на Общността на сортовете растения.

                  (2)

                  Тъй като финансовият резерв на Службата е спаднал под равнището, необходимо за поддържането на балансиран бюджет и за обезпечаване на протичането на дейността ѝ, посочената годишна такса следва да бъде увеличена.

                  (3)

                  В член 8, параграф 1 от Регламент (ЕО) № 1238/95 и в приложение I към него се определя размерът на таксите които се плащат на Службата („такса за проверка“) за организиране и извършване на техническата проверка на сорта, който е предмет на заявката за правна закрила на Общността на сортовете растения.

                  (4)

                  Натрупаният опит във връзка с техническата проверка показва, че с течение на времето таксите за проверка могат да се променят за някои групи разходи. Начисляваните от Службата такси следва да отразяват общия размер на таксите за съответните групи разходи, които Службата плаща на службите за проверка. Поради тази причина таксите, определени в приложение I към Регламент (ЕО) № 1238/95, следва да бъдат изменени за съответните групи разходи.

                  (5)

                  Поради това Регламент (ЕО) № 1238/95 следва да бъде съответно изменен.

                  (6)

                  Би било целесъобразно предложените изменения да се прилагат от 1 януари 2017 г., за да съвпаднат с началото на новата финансова година за бюджета на Службата.

                  (7)

                  Мерките, предвидени в настоящия регламент, са в съответствие със становището на Постоянния комитет за правната закрила на Общността на сортовете растения,

            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕО) № 1238/95 се изменя, както следва:

                  1)

                  В член 9 параграф 1 се заменя със следното:
                  „1.   Службата изисква от всеки титуляр на правна закрила на Общността на сортовете растения („титулярят“) да заплаща такса в размер на 330 ЕUR за всяка година от срока на валидност на правната закрила на Общността на сортовете растения („годишна такса“), както е посочено в член 113, параграф 2, буква г) от основния регламент.“

                  2)

                  Приложение I се изменя в съответствие с приложението към настоящия регламент.

            Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      Той се прилага от 1 януари 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 6 декември 2016 година.

               За Комисията

               Председател

            Jean-Claude JUNCKER

         (1)  ОВ L 227, 1.9.1994 г., стр. 1.

         (2)  Регламент (ЕО) № 1238/95 на Комисията от 31 май 1995 г. относно установяване на правила за прилагане на Регламент (ЕО) № 2100/94 на Съвета относно таксите, които се плащат на Службата на Общността за сортовете растения (ОВ L 121, 1.6.1995 г., стр. 31).

         ПРИЛОЖЕНИЕ

               „ПРИЛОЖЕНИЕ I

                  Такси, свързани с техническата проверка, както са посочени в член 8

               Таксата, която следва да се плати за техническата проверка на даден сорт по силата на член 8, се определя в съответствие с таблицата:

                           (В евро)

                           Група разходи

                           Такса

                              Група на земеделските култури

                           1

                           Картофи

                           1 760

                           2

                           Маслодайна рапица

                           1 860

                           3

                           Треви

                           2 430

                           4

                           Други земеделски видове

                           1 530

                              Група на овощните култури

                           5

                           Ябълки

                           3 050

                           6

                           Ягоди

                           2 920

                           7

                           Други овощни видове

                           2 810

                              Група на декоративните култури

                           8

                           Декоративни култури с жива референтна колекция, парниково изпитване

                           2 020

                           9

                           Декоративни култури с жива референтна колекция, изпитване на открито

                           1 960

                           10

                           Декоративни култури без жива референтна колекция, парниково изпитване

                           1 940

                           11

                           Декоративни култури без жива референтна колекция, изпитване на открито

                           1 730

                           12

                           Специални декоративни култури

                           3 350

                              Група на зеленчуковите култури

                           13

                           Зеленчукови, парниково изпитване

                           2 360

                           14

                           Зеленчукови, изпитване на открито

                           2 150 “


title: Регламент за изпълнение (ЕС) 2015/617 на Комисията от 20 април 2015 година за изменение за 230-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               21.4.2015

               BG

               Официален вестник на Европейския съюз

               L 102/35

         РЕГЛАМЕНТ ЗА ИЗПЪЛНЕНИЕ (ЕС) 2015/617 НА КОМИСИЯТА
   от 20 април 2015 година
   за изменение за 230-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно този регламент.

               (2)

               На 10 април 2015 г. Комитетът по санкциите към Съвета за сигурност на Организацията на обединените нации (ССООН) одобри добавянето на две лица към списъка на Комитета по санкциите на лицата, групите и образуванията, свързани с мрежата на Ал Кайда, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 април 2015 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се добавят следните вписвания:

                  а)

                     „Ali Ben Taher Ben Faleh Ouni Harzi (известен още като: Abou Zoubair). Дата на раждане: 9.3.1986 г. Място на раждане: Ariana, Тунис. Гражданство: тунизийско. Паспорт №: W342058 (тунизийски паспорт, издаден на 14.3.2011 г., изтича на 13.3.2016 г.). Национален идентификационен номер: 08705184 (тунизийска национална карта за самоличност, издадена на 24.2.2011 г.). Адрес: a) 18 Mediterranean Street, Ariana, Тунис, б) Сирийска арабска република (към март 2015 г.), в) Ирак (възможно алтернативно място на пребиваване към март 2015 г.), г) Либия (предишно място на пребиваване). Друга информация: а) Физическо описание: цвят на очите: кафяв, височина: 171 cm, б) Налична е снимка за включване в специалното известие на Интерпол и Съвета за сигурност на ООН, в) Името на бащата е Taher Ouni Harzi, а името на майката — Borkana Bedairia. Дата на определянето, посочено в член 2a, параграф 4, буква б): 10.4.2015 г.“

                  б)

                     „Tarak Ben Taher Ben Faleh Ouni Harzi (известен още като: Abou Omar Al Tounisi). Дата на раждане: 3.5.1982 г. Място на раждане: Тунис, Тунис. Гражданство: тунизийско. Паспорт №: Z050399 (тунизийски паспорт, издаден на 9.12.2003 г., изтича на 8.12.2008 г.). Национален идентификационен номер: 04711809 (тунизийска национална карта за самоличност, издадена на 13.11.2003 г.). Адрес: a) 18 Mediterranean Street, Ariana, Тунис, б) Сирийска арабска република (към март 2015 г.), в) Ирак (възможно алтернативно място на пребиваване към март 2015 г.), г) Либия (предишно място на пребиваване). Друга информация: а) Физическо описание: цвят на очите: кафяв, височина: 172 cm, б) Налична е снимка за включване в специалното известие на Интерпол и Съвета за сигурност на ООН, в) Името на бащата е Taher Ouni Harzi, а името на майката — Borkana Bedairia. Дата на определянето, посочено в член 2a, параграф 4, буква б): 10.4.2015 г.“